यूनान के बाद इटली व स्पेन पर आर्थिक संकट गहराने का खतरा  
यूरोपीय देश मौजूदा समय में यूनान को घोर वित्तीय संकट से निकालने की कोशिश में हैं, लेकिन इसके साथ ही इटली और स्पेन को आर्थिक संकट से बचाने की चुनौती भी आ गई है।
यूरोपीय देश मौजूदा समय में यूनान को घोर वित्तीय संकट से निकालने की कोशिश में हैं, लेकिन इस बीच उनके सामने इटली और स्पेन को आर्थिक संकट की चपेट में आने से बचाने की चुनौती भी खड़ी हो गई है। ब्रसेल्स में 17 देशों की मंत्रिस्तरीय बैठक के बाद यूनान को दूसरे प्रोत्साहन पैकेज देने पर चर्चा के साथ ही इटली एवं स्पेन को आर्थिक संकट से बचाने की योजना के बारे में चर्चा की गई।  इटली और स्पेन यूरोप की तीसरी एवं चौथी बड़ी अर्थव्यवस्थाएं हैं। इनके संकट में घिरने से यूरोपीय संघ के समक्ष बड़ी मुश्किल खड़ी हो सकती है।   स्पेन की वित्त मंत्री एलेना सालगादो ने कहा, हम व्यवस्थागत प्रक्रिया की कोशिश में हैं। यूरोप में स्थिरता को बरकरार रखना हम सभी के लिए चुनौती है।